CELEX: 62014TN0151
Language: et
Date: 2014-03-05 00:00:00
Title: Kohtuasi T-151/14: 5. märtsil 2014 esitatud hagi – Vassiliou versus komisjon ja EKP

26.5.2014   
            
            
               ET
            
            
               Euroopa Liidu Teataja
            
            
               C 159/32
            
         5. märtsil 2014 esitatud hagi – Vassiliou versus komisjon ja EKP
   (Kohtuasi T-151/14)
   2014/C 159/43
   Kohtumenetluse keel: inglise
   
      Pooled
   
   
      Hageja: Costas Vassiliou (Palmier, Kongo) (esindajad: solicitor C. Paschalides ja advokaat A. Paschalides)
   
      Kostjad: Euroopa Keskpank ja Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista kostjatelt hagejale ELTL artikli 268 alusel välja hüvitis.
            
         
      Väited ja peamised argumendid
   
   Hageja väidab, et kostjate tegevuse tulemusel jäi ta ilma tema pangaarvel olevast rahast, sest kostjate tõttu kohaldati tema pangas oleva hoiuse suhtes enneaegselt kohustuste ja nõudeõiguste teisendamise vahendit, mis moodustas osa tingimustest, millega oli seotud Küprosele 2012. aasta Euroopa stabiilsusmehhanismi asutamislepingu artikli 13 alusel 26. aprillil 2013 antud finantsabi, esitades järgmised väited: a) kostjad on EL institutsioonidena „ilmselgelt ja tõsiselt eiranud oma pädevuse piire” vastavalt ELTL artikli 136 lõikele 3; b) kostjad on õigusvastaselt loobunud tegelikust kontrollist oma ülesannete üle EL institutsioonidena; c) kostjad põhjustasid kohustuste ja nõudeõiguste teisendamise vahendi enneaegse kohaldamise pankades Bank of Cyprus ja Cyprus Popular Bank olevatele hoiustele, kuigi seda ei olnud liidu õiguses kehtestatud; d) kostjate tegevuse tulemusel kehtestati piirangud raha liikumisele, mille tõttu ei saanud hoiustajad võtta raha pangast välja ja/või kanda seda usaldusväärsematesse institutsioonidesse; ja e) nii toimides rikkusid kostjad õiguskindluse ja võrdsuse põhimõtteid ning inimiõiguseid.